આ દેહ ક્ષણે ક્ષણેબદલાયા કરે છે. બાળાપણ, જુવાની અને ઘડપણ ના ચક્રોનો સહુને અનુભવ છે. વિજ્ઞાનીઓ એટલે સુઘી કહે છે કે સાત વરસમાં તો શરીર સદંતર બદલાઈ જાય છે, અને જૂના લોહીનું એક પણ ટીપું શરીરમાં રહેતું નથી. તો આવા ક્ષણેક્ષણે પલટાતા દેહના મરણનો શોક હું શાને કરું છું? અને શું આવો દેહ તે મારું સાચું સ્વરૂપ છે? આજે મરે કે કાલે મરે એવો આ દેહ, તે હું નથી. હું તો કદીય ન મરનારો અખંડ તેમજ વ્યાપક આત્મા છું.